b'\n_START_ARTICLE_\nSloni\n_START_SECTION_\nNa\xc4\x8din \xc5\xbeivljenja\n_START_PARAGRAPH_\nSloni so \xc5\xbeivali z zelo izra\xc5\xbeenim socialnim \xc4\x8dutom ter mo\xc4\x8dnimi dru\xc5\xbeinskimi vezmi. Njihovi medsebojni odnosi so celo tako tesni, da svoje mrtve \xc2\xbbpokopavajo\xc2\xab\xc2\xa0z vejami in listi. Za njimi tudi \xc5\xbealujejo tako, da ob truplu ve\xc4\x8d ur stojijo na stra\xc5\xbei. _NEWLINE_Samice in mladi\xc4\x8di \xc5\xbeivijo v dru\xc5\xbeinski skupnosti pod vodstvom ene od odraslih samic. Ta samica je v sorodu z vsemi \xc4\x8dlani skupine. Manj\xc5\xa1i samci se oddvojijo iz dru\xc5\xbeine, kakor hitro spolno dozorijo. Ti se nato zbirajo skupaj, da \xc5\xbeivijo ob strani v \xc4\x8dredah mlaj\xc5\xa1ih samcev. Odrasli samci \xc5\xbeivijo sami ter so pripu\xc5\xa1\xc4\x8deni v dru\xc5\xbeinsko skupino samo kraj\xc5\xa1i \xc4\x8das, ko se ena od slonic goni._NEWLINE_\xc4\x8ceprav \xc4\x8drede v\xc4\x8dasih prehodijo dolge daljave, se nikdar ne oddaljijo predale\xc4\x8d od vode. Sloni ne samo, da radi pijejo vodo, ampak se tudi zelo radi kopajo. Kjer je voda dovolj globoka, se celo potopijo v njej. Po kopeli si sloni posujejo vla\xc5\xbeno ko\xc5\xbeo s suho zemljo. Tako nastali sloj iz prahu in blata jim pomaga, da se za\xc5\xa1\xc4\x8ditijo pred nadle\xc5\xbenimi stalnimi piki mr\xc4\x8desa in insektov.\n_START_SECTION_\nRazmno\xc5\xbeevanje\n_START_PARAGRAPH_\nSloni se prvi\xc4\x8d parijo pri starosti pribli\xc5\xbeno 14 do 15 let. Po 22 mesecih pride na svet en sam mladi\xc4\x8d. Ta meri v pokon\xc4\x8dni dr\xc5\xbei pribli\xc5\xbeno 85 centimetrov ter tehta pribli\xc5\xbeno 120 kilogramov._NEWLINE_Mladi\xc4\x8da se doji najmanj dve leti, v\xc4\x8dasih pa tudi mnogo dalj. Samica povr\xc5\xbee obi\xc4\x8dajno vsake \xc5\xa1tiri leta po enega mladi\xc4\x8da, zato jo obi\xc4\x8dajno, isto\xc4\x8dasno obkro\xc5\xbeata dva mladi\xc4\x8da. \xc4\x8ce je mladi\xc4\x8d napaden, ga mati brani.\n_START_SECTION_\nSporazumevanje\n_START_PARAGRAPH_\nSloni se sporazumevajo z globokim mrmranjem. V\xc4\x8dasih so mislili, da ti \xc5\xa1umi pomenijo kruljenje \xc5\xbeelodca, danes pa vemo, da prihajajo ti toni iz globine nosu, goltanca ter rilca in se sli\xc5\xa1ijo skoraj tako kot zamolklo grgranje._NEWLINE_Takoj, ko slon zazna neko pre\xc5\xbee\xc4\x8do nevarnost, opozori ostale tako, da nenadoma utihne._NEWLINE_Spori med posameznimi \xc5\xbeivalmi se praviloma re\xc5\xa1ujejo na prijateljski na\xc4\x8din. Ni\xc5\xbeja \xc5\xbeival se obi\xc4\x8dajno podredi nadrejeni \xc5\xbeivali, takoj ko ta poka\xc5\xbee groze\xc4\x8de znake, kot sta zvitje rilca ali vrtin\xc4\x8denje prahu. V teh trenutkih se lahko sli\xc5\xa1i za slona zna\xc4\x8dilno trobentanje. Tako se obna\xc5\xa1ajo tudi, ko \xc5\xbeelijo pregnati sovra\xc5\xbenike.\n_START_SECTION_\nPrehranjevanje\n_START_PARAGRAPH_\nSloni se prehranjujejo izklju\xc4\x8dno z rastlinami. Pospravijo najrazli\xc4\x8dnej\xc5\xa1e vrste trave, listja, manj\xc5\xa1e veje, vejice, ter sadja. Odtrgajo jih, pove\xc5\xbeejo z rilcem ter jih nato z njim ponesejo v goltanec. Ne smemo se \xc4\x8duditi temu, da razvijejo sloni gromozanski apetit ter potrebujejo ogromne koli\xc4\x8dine hrane, da ga uti\xc5\xa1ajo. No\xc4\x8di, zgodnje jutranje ure ter ve\xc4\x8deri so najbolj priljubljen \xc4\x8das za hranjenje ter pitje, vendar pa sloni jejo tudi med tekom, ko si trgajo ve\xc4\x8dje \xc5\xa1ope trave in liste. Pripomnimo lahko tudi, da divji slon, ki se hrani z \xc5\xbeilavim zelenjem, porabi le polovico omejene koli\xc4\x8dine: 44 do 48 odstotkov je izlo\xc4\x8di. Zato je tudi tako neznansko koristen, kajti semenje iz snovno in koli\xc4\x8dinsko bogatega blata po\xc5\xbeene poganjke in slon tako trosi in \xc5\xa1iri \xc5\xa1tevilne vrste. Povzro\xc4\x8da pa tudi veliko razdejanje na pa\xc5\xa1nikih, kajti pomendra in uni\xc4\x8di \xc5\xa1e veliko ve\xc4\x8d, kakor popase. _NEWLINE_\xc5\xa0est zob, ki jih imajo, uporabljajo sloni za premlevanje hrane. Menjajo jih \xc5\xa1tirikrat v \xc5\xbeivljenju. Ko slon izgubi zadnje zobe, se ne more ve\xc4\x8d prehranjevati ter zato umre od lakote; to nastopi pribli\xc5\xbeno v starosti 70 let.\n_START_SECTION_\nOhranitev vrst\n_START_PARAGRAPH_\nAfri\xc5\xa1ki slon velja \xc5\xa1e sedaj za \xc5\xbeivalsko vrsto, ki ji grozi izumrtje. Lov na njega je prepovedan, vendar ga \xc5\xa1e vedno skoraj povsod lovijo zaradi slonove kosti. Pazniki divjih \xc5\xbeivali so proti divjim lovcem najve\xc4\x8dkrat brez mo\xc4\x8di.\n_START_SECTION_\nUdoma\xc4\x8devanje\n_START_PARAGRAPH_\nSlone udoma\xc4\x8dujejo predvsem za nastopanje v cirkusih ali na raznih karnevalih. Doma\xc4\x8dini se z njimi tudi preva\xc5\xbeajo. Na njih jezdijo ter jih uporabljajo v gozdarstvu. Na njih dajo okra\xc5\xa1ene kose blaga. V\xc4\x8dasih na njih pritrdijo tudi son\xc4\x8dnike._NEWLINE_V divjini jih je malo, zato so jih naselili v \xc5\xbeivalske vrtove. Ko v divjini najdejo majhnega, nemo\xc4\x8dnega mladi\xc4\x8da, brez mame, ga zato posebej izurjeni ljudje, odpeljejo ter zanj skrbijo, dokler ne odraste. Nato ga vrnejo v divjino. V\xc4\x8dasih ga prodajo \xc5\xbeivalskemu vrtu. Slone, ki nastopajo v cirkusih njihovi trenerji nau\xc4\x8dijo najrazli\xc4\x8dnej\xc5\xa1ih trikov.\n_START_SECTION_\nSlonovina\n_START_PARAGRAPH_\nV Afriki sloni neizprosno izginjajo, ker jih zaradi slonovine pobijajo pohlepni divji lovci. Njihove okle prodajajo po vsem svetu, da iz njih izdelujejo razli\xc4\x8dne izdelke, celo drobne slonje kipce. _NEWLINE_\xc4\x8ce bi padla cena slonovine, sloni v Afriki ne bi pre\xc5\xbeiveli. V preteklih letih je bilo v Afriki zato ubitih prek 650000 slonov. V letih 1979-1989 se je njihovo \xc5\xa1tevilo iz 1,34 milijona zni\xc5\xbealo na 625.000. Vzhodna Afrika je bila v 10 letih ob svojih 52\xc2\xa0% slonov. _NEWLINE_Zimbabve je izjema: tam imajo danes 52.000 teh \xc5\xbeivali, \xc4\x8deprav so jih imeli pred desetimi leti 30.000. De\xc5\xbeeli je veliko do tega, da bi ohranila svoje kraljevske \xc5\xbeivali._NEWLINE_V Keniji, kjer jih je bilo leta 1973 ve\xc4\x8d kot 130.000, jih ne \xc5\xbeivi ve\xc4\x8d kot 16.000. \xc5\xa0tevilo samcev v starosti, ko so zreli za razplod-zaradi velikosti svojih oklov najpogostej\xc5\xa1ih \xc5\xbertev divjih lovcev-upada, zato je v nevarnosti razmno\xc5\xbeevanje \xc4\x8dred. Na vsako ubito samico pogine tudi mladi\xc4\x8d, mlaj\xc5\xa1i od dveh let, ker ne more \xc5\xbeiveti sam._NEWLINE_Leta 1979 je bil kilogram slonovine vreden 93.83 EUR  (22.486 SIT). Leta 1986 pa 387.25 EUR  (92.800 SIT). Zahodne de\xc5\xbeele najprej Francija in za njo Zdru\xc5\xbeene dr\xc5\xbeave Amerike, so v strahu zaradi pobijanja slonov leta 1988 sklenile, da bodo prepovedale uvoz slonovine. Junija, istega leta, je sedem de\xc5\xbeel-med njimi Kenija, Tanzanija in Somalija zahtevale prepoved trgovine s slonovino. Danes mora lovec pla\xc4\x8dati, da bi ustrelili slona.\n_START_SECTION_\nEvolucija\n_START_PARAGRAPH_\nDana\xc5\xa1nji sloni so potomci manj\xc5\xa1ega sesalca, ki je spominjal na tapirja. Obstajal je kak\xc5\xa1nih 45 milijonov let. Neko\xc4\x8d je na Zemlji \xc5\xbeivelo \xc5\xa1e veliko vrst slonov, ki pa so izumrli v zadnji ledeni dobi. V jamah so znanstveniki odkrili slike slonov, ki so jih narisali praljudje. Najpoznej\xc5\xa1i predstavniki mamutov so \xc5\xbeiveli na Wrangelovem otoku v severovzhodni sibiriji, izumrli so pribli\xc5\xbeno 1650 let pred na\xc5\xa1im \xc5\xa1tetjem.'